**קול קורא**

**סמינר חינוך מ - א' עד ת'**

**להגשת מועמדות להשתתפות במשלחת סטודנטים לסמינר חינוך בפולין**

**הסמינר יתקיים בתאריכים: 9-16 דצמבר 2019**

פולין מעוררת בכולנו מחשבות על מדינה אפורה, אנטישמית ובעיקר כזו הקשורה למסעות זיכרון השואה, אבל פולין של ימינו היא מדינה מערבית, מתקדמת ומודרנית, ממנה ניתן ללמוד רבות.

במהלך הסמינר, נחשף לקצוות חינוכיים שונים:

* מוסדות חינוך פורמאליים כגון: בתי ספר וגנים
* מוסדות חינוך בלתי פורמאליים כגון: פנימיות, תנועות נוער, ארגונים המיועדים לנוער בסיכון
* מסגרות המיועדות לחינוך מיוחד ועוד.

כמו כן, נקיים פעילויות עם ילדים, נפגוש אנשי מפתח במערכת החינוך, נחשף לאידיאולוגיות חינוכיות שונות, חלקן דומות לאלו הקיימות אצלנו וחלקן מציעות נקודת מבט שונה, נפגוש סטודנטים איתם נקיים דיאלוג, וכמובן נזכה לטעום מעט מהתרבות וההיסטוריה הפולנית על גווניה השונים.

**השנה נתמקד בעיר הבירה ורשה ובעיר ההיסטורית והיפה קרקוב**

השתתפות בסמינר מזכה בנקודת זכות אחת והיא יכולה להיות במקום סדנת שוני ומגוון (לתלמידי שנה ב') או במקום קורס, בהחלטה משותפת עם ראש החוג.

**שלבי המיון, הקבלה וההיערכות:**

**א.** **הגשת מועמדות**: יש לשלוח בדוא"ל עד ה - 1.11.19 את כל החומרים הבאים כולל הנספחים:

* קורות חיים מפורטים ועדכניים הכוללים תיאור מסלול הלימודים במכללה, התמחויות, התנסות בעבודה, חברות בארגונים ותנועת נוער, פרטים באשר לשירות צבאי ולאומי, פרטי דוא"ל וטלפון (נייד ובית**)**.
* מכתב אישי המסביר את הסיבות בגינן מבקש המועמד\ת להשתתף בסמינר
* במידה ויש צורך במלגה, יש לציין זאת במכתב מנומק עם הגשת המועמדות.

את הבקשה יש לשלוח לאיריס ברקן, רכזת התכניות הבינלאומיות **irisb1@dyellin.ac.il**

**ב. מכתבי המלצה**: על המועמד/ת לדאוג ולקבל 2 מכתבי המלצה: האחד מראש המסלול הראשי בו לומד/ת המועמד/ת והשני ממרצה נוסף במכללה. המכתבים ישלחו ישירות במייל אל איריס ברקן עד לתאריך ה - 1.11.19

**ג. ראיון אישי**: כל מועמד יעבור ראיון אישי**.**

**ד. מיון קבוצתי** ייערך לאלו שעברו את תהליך הראיון האישי.

**ה. מפגשי הכנה:** סטודנטים/ות אשר יתקבלו להשתתפות בסמינר, ייקחו חלק במספר פגישות, בהן ישתתפו כל המועמדים/ות לצורך הכנה, בניית קבוצה, היערכות לסמינר.

**חובות סיכום**

**עבודה אישית -** בסיום הסמינר והחזרה לשגרה, על כל משתתף/ת לכתוב עבודת סיכום לפי דרישות המנחה, המבוססת על יומן רפלקטיבי אותו יש לנהל במהלך הסמינר.

**עבודה קבוצתית** - בנוסף, כל משתתפי הסמינר יחד, יבחרו את האופן בו יוצג סיכום קבוצתי של החוויה הלימודית, החינוכית והחברתית, אשר יועלה לאתר המכללה או יוצג כתערוכה.

**מפגש סיכום** - לאחר תקופה שתקבע ע"י המנחה יידרשו כל משתתפי הסמינר להפגש למפגש סיום וסיכום קבוצתי.

**כל הדרישות המפורטות לעיל, הינן דרישות חובה**

**אפשרויות המשך**

* מתוך בוגרי הסמינר, יבחרו סטודנטים מצטיינים אשר יביעו את רצונם (בכפוף לתהליך מיון) לצאת לשלושה שבועות של עבודה מעשית מרוכזת באחד ממוסדות החינוך בחו"ל.
* קיימת אפשרות (בכפוף לתהליך מיון), ללימודי סמסטר באוניברסיטה באירופה כחלק מהלימודים במכללה.

**עלות הסמינר** הינה מסובסדת על ידי המכללה וכוללת את מפגשי ההכנה, טיסות, ביטוח, לינה וארוחות, רוב הנסיעות, סיורים וביקורים בבתי ספר ואתרי תיירות בפולין ובישראל.

עלות השתתפות בסמינר לכל סטודנט/ית **- 3400 ₪.**

ניתן לפנות בשאלות אל איריס ברקן בדוא"ל או לנייד 050-7292868

*\* מנחות הסמינר רשאיות לבטל את השתתפותו של הסטודנט בכל שלב משלבי הסמינר!*

בהצלחה,

איריס ברקן

רכזת התכניות הבינלאומית